b'\n_START_ARTICLE_\nEtbin Bojc\n_START_SECTION_\n\xc5\xbdivljenje\n_START_PARAGRAPH_\nKer je bil o\xc4\x8de oro\xc5\xbenik, so se morali seliti (Va\xc4\x8de, Dobrepolje, Ljubljana, Ko\xc4\x8devje...). O\xc4\x8de je kmalu umrl in vdovi zapustil tri otroke. Pri Boj\xc4\x8devih v Ko\xc4\x8devju so se zbirali verni \xc5\xa1tudentje - bodo\xc4\x8di duhovniki (Leopold \xc4\x8campa, J. Gregori\xc4\x8d, Jo\xc5\xbee Lu\xc5\xa1in, Franc Kramari\xc4\x8d) in pisali \xc4\x8dlanke za dija\xc5\xa1ke \xc4\x8dasopise (Bliskavice, Na\xc5\xa1i ognji)._NEWLINE_Po maturi je Etbin na vseu\xc4\x8dili\xc5\xa1\xc4\x8du v Ljubljani 1931 diplomiral iz slavistike. Bil je zelo aktiven sodelavec pri Zvezi mladih intelektualcev. Slu\xc5\xbeboval kot srednje\xc5\xa1olski profesor pri ur\xc5\xa1ulinkah v Ljubljani in \xc5\xa0kofji Loki, Mariboru, Ljubljani (be\xc5\xbeigrajska gimnazija), Dom\xc5\xbealah, itd. Med okupacijo je bil celo interniranec na Rabu.\n_START_SECTION_\nAnekdota\n_START_PARAGRAPH_\nNa veliki \xc4\x8detrtek leta 1941 je bil Etbin Bojc zadnji govornik na Ljubljanskem radiju. Z vso svojo veliko ljubeznijo do lastnega naroda je pozval Slovence, da se borijo za narodno svobodo. \xc4\x8cisto nazadnje je citiral Ivana Cankarja._NEWLINE_\xc2\xbbPri\xc5\xa1el je dan, ko smo morali zadeti kri\xc5\xbe na svoje rame in nastopiti krvavo pot na Golgoto. Trpeli bomo in dotrpeli ter do\xc5\xbeiveli svoje narodno vstajenje in poveli\xc4\x8devanje.\xc2\xab_NEWLINE_Nato je zapustil poslopje pri drugih vratih in se odpeljal s kolesom v Polje, kjer je stanoval, kajti Italijani so \xc5\xbee vkorakali. Spremljajo\xc4\x8di policist, ki je Etbina dobro poznal, pa je italijanske vojake, ki so spra\xc5\xa1evali po Bojcu, usmeril drugam.'